Tom Behnke (FP), 1999-04-08:
Fremkridtspartiets ordfører, hr. Kim Behnke, kan desværre ikke være til stede i salen, og resten af ordførerne vil vide, at med hr. Kim Behnkes engagement på energiområdet skyldes det udelukkende, at der i disse timer er et andet arrangement, som det ikke var muligt for ham at komme fri af. Fremskridtspartiet glæder sig over, at vi med elreformen endelig har fået taget hul på en liberalisering af den danske energisektor.
Det er nødvendigt, og det er godt.
Jeg skal også allerede nu afsløre, at vi støtter det forslag til vedtagelse, som er blevet fremsat af forligspartierne.
Fremskridtspartiet støtter elreformen ud fra en forventning om, at vi nu kommer til at opleve samme eksplosive udvikling på elområdet, som vi har oplevet på teleområdet gennem de sidste 10 år.
Da vi her i Folketinget vedtog loven om mobiltelefoni for år tilbage, blev der jo grinet ad Fremskridtspartiet, da vi forlangte, at der i loven skulle stå, at der ud over Tele Danmark skulle være plads til mindst én anden mobiltelefonudbyder.
Man mente ikke, at der var plads til flere end Tele Danmark og Sonofon.
Men i dag ved vi, at markedet, friheden og liberaliseringen har medført et helt nyt og spændende Danmark.
Det samme forventer vi vil ske på elområdet, og derfor kommer Folketinget i de kommende år også til at justere lovgivningen, når markedet først begynder at udvikle sig.
Fremskridtspartiet mener, at der er store muligheder for rationaliseringer m.v. i elsektoren, og at det kan give lavere og konkurrencedygtige elpriser.
I Jyllands-Posten i dag kan vi læse, at der er en forventning om, at der kan hentes 1,5 mia. kr. om året i elsektoren.
Det bliver altså først fra år 2003, markedet for alvor vil give forbrugerne adgang til lavere priser.
Det er vi jo ret ofte, men altså også på energiområdet.
Kraftværkerne skal være konkurrencedygtige, og formålet med energireformen er jo ikke - som forudset i Berlingske Tidende den 26. marts - at lukke alle danske kraftværker.
Vi skal have en konkurrencedygtig elproduktion på danske hænder, og derfor må skatteministeren holde sig tilbage og ikke grådigt kaste sig over elværkernes penge.
Det er lige så godt som eksport af sko eller legeklodser eller smør og bacon.
Derfor vil vi også følge de nye CO2-kvoter med interesse, og ødelægger de muligheden for eksport af dansk strøm, må statsafgiften på 40 kr. sænkes.
Vi mener også, at aftagepligten for alle på 20 pct. vedvarende energi er en skønhedsfejl i forliget.
I stedet bør alle gøre sådan, som bl.a. hr. Kim Behnke har gjort: lave en aftale om at købe 100 pct. grøn strøm, vel at mærke på helt frivillig basis.
Alle hævder jo, at danskerne er så miljøbevidste i disse år, og her er der en mulighed for, at man konkret kan komme til at bevise det.
Derudover mener vi, at ministeren burde gå i spidsen og få sig et sådant grønt bevis.
Ministeren bør gå i spidsen og sørge for selv at have et tilsvarende bevis som det, hr. Kim Behnke har fået.
Og det er vel lidt flovt, at ministeren ikke allerede i dag køber 100 pct. grøn strøm, så meget som vi hører ham tale om det.
Og hvad med Miljø- og Energiministeriet og Energistyrelsen?
Hvorfor køber man ikke kun grøn strøm dér?
Hvorfor har man ikke et grønt certifikat her i Folketinget?
Jeg fristes også til at spørge de mange energiordførere, der er her i dag: Hvor mange af ordførerne har på samme måde
som hr. Kim Behnke
sørget for at få sig et grønt bevis og kun købe grøn strøm?
I fremtiden skal vi satse meget på det, der hedder Baltrel-samarbejdet eller Baltic Ring-samarbejdet.
Det er vigtigt og burde have en langt større plads i ministerens redegørelse, end tilfældet er. Fremskridtspartiet mener, at man på kraftvarmeområdet skal gå forsigtigt frem og måske endda holde en pause.
Vi synes, vi i dag ser for mange projekter med dårlig økonomi, hvor tvangstilsluttede borgere får deres privatøkonomi ødelagt, fordi projekternes økonomi ikke hænger sammen.
Vi ved, at kraftvarme er fornuftig, og derfor skal man også handle fornuftigt i udbygningsfasen.
Så er der naturgassen:
Vi mener, det er vigtigt med en markedsåbning, således at bl.a. vores kraftværker kan begynde at købe gas på et frit marked til konkurrencedygtige priser, for det er en vigtig forudsætning for, at elværkerne kan producere konkurrencedygtig strøm, når de påbydes så meget naturgas.
På side 7 i redegørelsen er der en formulering om, at regeringen vil sørge for, at DONG kan leve op til sine take or pay-forpligtelser over for Dansk Undergrunds Consortium.
Efter vores mening er juraen således, at DONG og Dangas skal leve op til deres aftaler om take or pay.
Faktisk er det jo beskyttet i EU's gasdirektiv, og jeg vil derfor bede ministeren om i sin besvarelse at understrege dette forhold, altså at man skal og ikke bare kan.
På side 8 er der nogle betragtninger om, at det går godt med efterforskningen på Nordsøen, og at 5. udbudsrunde er en succes.
Og skal det fortsætte, må vi jo snart have sat vand over til en 6. udbudsrunde, og derfor vil jeg bede ministeren om at løfte sløret for, hvornår vi kan forvente, at en 6. udbudsrunde går i gang.
Fremskridtspartiet er modstander af, at staten køber de regionale naturgasselskaber.
Vi har til ministeren oversendt et forslag til en gasstruktur, som åbner for konkurrence.
Det, regeringen er i gang med, er jo sådan set at lave et nationalt gasmonopol, og det støtter vi naturligvis ikke i Fremskridtspartiet.
Til sidst skal jeg sige, at den ordning, hvorefter finansieringen af vedvarende energiprojekter flyttes ud af finansloven og over til en finansiering via energisektoren,
er en god og fornuftig beslutning.
Vi mener derfor, at vi står foran en betydelig ændring af den danske energisektor, en ændring til det bedre.
Det bliver ikke nogen revolution, men på god dansk vis bliver der tale om en evolution, men det er jo også sådan, vi bedst kan lide det.